MOLĖTŲ RAJONO SAVIVALDYBĖS ADMINISTRACIJA

Įmonės kodas 18871279, Vilniaus g. 44, Molėtai

2023 m. balandžio 14 d.

FINANSINIŲ ATASKAITŲ

AIŠKINAMASIS RAŠTAS Nr. A22-

1. **BENDROJI DALIS**

Molėtų rajono savivaldybės administracija (toliau - Įstaiga) yra biudžetinė įstaiga, finansuojama iš Molėtų rajono savivaldybės ir Lietuvos Respublikos valstybės biudžeto, Europos Sąjungos fondų bei kitų šaltinių, kodas 188712799.

Steigėja ir kontroliuojantis subjektas yra Molėtų rajono savivaldybės taryba.

Pagrindinė veikla ,,Savivaldybių veikla”. Įstaiga yra atskiras juridinis vienetas, turintis herbinį antspaudą bei atsiskaitomąją sąskaitą banke. Sudaro ir teikia atskirus žemesniojo lygio finansinių ataskaitų ir biudžeto vykdymo ataskaitų rinkinius.

Finansinių ataskaitų rinkinys sudarytas pagal 2022 metų IV –ojo ketvirčio paskutinės dienos duomenis eurais, ir informacija atitinka informaciją pateiktą VSAKIS sistemoje.

Įstaiga turi vienuolika teritorinių padalinių (filialų):

|  |  |  |
| --- | --- | --- |
| Eil.Nr. | Pavadinimas | Buveinių adresas |
| 1. | Alantos seniūnija | A.Kraujelio g. 3, Alantos mstl.,  Molėtų rajono savivaldybė |
| 2. | Balninkų seniūnija | Alaušų g. 21, , Balninkų mstl., Molėtų rajono savivaldybė |
| 3. | Čiulėnų seniūnija | Toliejų k, Molėtų rajono savivaldybė |
| 4. | Dubingių seniūnija | Dubingių mstl, Molėtų rajono savivaldybė |
| 5. | Giedraičių seniūnija | Vilniaus g. 26, Giedraičių mstl, Molėtų rajono savivaldybė |
| 6. | Inturkės seniūnija | Inturkės k, Molėtų rajono savivaldybė |
| 7. | Joniškio seniūnija | Joniškio mstl, , Molėtų rajono savivaldybė |
| 8. | Luokesos seniūnija | S.Dariaus ir S.Girėno 4, Molėtai, Molėtų rajono savivaldybė |
| 9. | Mindūnų seniūnija | Mindūnų k, Molėtų rajono savivaldybė |
| 10. | Suginčių seniūnija | Darželio g., 1, Suginčiai, Molėtų rajono savivaldybė |
| 11. | Videniškių seniūnija | Videniškių k., Molėtų rajono savivaldybė |

Įstaigos ataskaitinio laikotarpio pabaigoje darbuotojų skaičius –140. Įstaigos ataskaitinio laikotarpio pabaigoje patvirtinti 142 etatai.

Tolesnę Įstaigos veiklą gali paveikti nepakankamas 2023 metų finansavimas einamoms išlaidoms padengti.

1. **APSKAITOS POLITIKA**

Įstaigos parengtos finansinės ataskaitos atitinka Viešojo sektoriaus apskaitos ir finansinės atskaitomybės standartus (toliau– VSAFAS).

Įstaiga, tvarkydama buhalterinę apskaitą ir rengdama finansines ataskaitas, vadovaujasi Lietuvos Respublikos viešojo sektoriaus atskaitomybės įstatymo ir kitų teisės aktų nustatyta tvarka bei taiko apskaitos politiką, patvirtintą direktoriaus 2014 m. gruodžio 31 d. įsakymu Nr. B6-1457 „Dėl apskaitos politikos“. Apskaitos politika apima ūkinių operacijų ir įvykių pripažinimo, įvertinimo ir apskaitos principus, metodus ir taisykles.

Įstaigos finansiniai metai sutampa su kalendoriniais metais, tarpinis ataskaitinis laikotarpis sutampa su kalendoriniu ketvirčiu.

Apskaitai tvarkyti naudojama buhalterinės apskaitos sistema ,,FINAS“, kuri pritaikyta apskaitai tvarkyti pagal VSAFAS reikalavimus

Apskaitos duomenys detalizuojami pagal šiuos požymius:

1. valstybės funkciją;
2. programą;
3. lėšų šaltinį;
4. valstybės biudžeto išlaidų ir pajamų ekonominės klasifikacijos straipsnį;

Visos operacijos ir ūkiniai įvykiai apskaitoje registruojami dvejybiniu įrašu didžiojoje knygoje. Taikomi kaupimo, subjekto, veiklos tęstinumo, periodiškumo, pastovumo, piniginio mato, palyginimo, turinio viršenybės prieš formą principai. Pateikiama informacija yra patikima, teisinga, nešališka, visais reikšmingais atvejais išsami.

### Nematerialusis turtas

Nematerialusis turtas yra pripažįstamas, jei atitinka 13-ajame VSAFAS pateiktą sąvoką ir nematerialiajam turtui nustatytus kriterijus.

Nematerialusis turtas pirminio pripažinimo metu apskaitoje yra registruojamas įsigijimo savikaina. Po pirminio pripažinimo nematerialusis turtas, kurio naudingo tarnavimo laikas ribotas, finansinėse ataskaitose yra parodomas įsigijimo savikaina, atėmus sukauptą amortizaciją ir nuvertėjimą, jei jis yra.

Nematerialiojo turto amortizuojamoji vertė yra nuosekliai paskirstoma per visą nustatytą turto naudingo tarnavimo laiką tiesiogiai proporcingu metodu. Likvidacinė vertė – 0 eurų.

Neatlygintinai gautas nematerialusis turtas ne iš viešojo sektoriaus subjekto registruojamas jo tikrąja verte pagal įsigijimo dienos būklę, jei tikrąją vertę įmanoma patikimai nustatyti. Jei tikrosios vertės patikimai nustatyti negalima, tuomet nematerialusis turtas registruojamas simboline vieno euro verte.

Neatlygintinai gautas nematerialusis turtas iš kito viešojo sektoriaus subjekto registruojamas įsigijimo savikaina, sukaupta amortizacija ir nuvertėjimas (jei jis yra).

Įsigytas nematerialusis turtas už simbolinį mokestį registruojamas tikrąja verte, jei tikrąją vertę galima patikimai nustatyti. Jei tikrosios vertės negalima patikimai nustatyti, nematerialusis turtas registruojamas simbolinio atlygio verte.

Nustatytos šios nematerialiojo turto grupės ir turto amortizacijos laikas:

|  |  |  |
| --- | --- | --- |
| Eil. Nr. | Turto grupės | Turto amortizacijos normatyvas (metai) |
| 1. | Programinė įranga | 1 |
| 2. | Patentai | 4 |
| 3. | Kitas nematerialus turtas | 2 |
| 4. | Prestižas | 5 |

### Ilgalaikis materialusis turtas

Ilgalaikis materialusis turtas pripažįstamas ir registruojamas apskaitoje, jei jis atitinka ilgalaikio materialiojo turto sąvoką ir VSAFAS nustatytus ilgalaikio materialiojo turto pripažinimo kriterijus.

Įsigytas ilgalaikis materialusis turtas pirminio pripažinimo momentu apskaitoje registruojamas įsigijimo savikaina. Po pirminio pripažinimo ilgalaikis materialusis turtas, išskyrus kultūros ir kitas vertybes, finansinėse ataskaitose rodomas įsigijimo savikaina, atėmus sukauptą nusidėvėjimą ir nuvertėjimą, jei jis yra. Likvidacinė vertė – 0 eurų.

Neatlygintinai gautas ilgalaikis materialusis turtas ne iš viešojo sektoriaus subjekto registruojamas jo tikrąja verte pagal įsigijimo dienos būklę. Jei tikrosios vertės patikimai nustatyti negalima, tuomet ilgalaikis materialusis turtas registruojamas simboline vieno euro verte.

Neatlygintinai gautas ilgalaikis materialusis turtas iš kito viešojo sektoriaus subjekto registruojamas įsigijimo savikaina, sukauptas nusidėvėjimas bei nuvertėjimas (jei jis yra) pagal ilgalaikio materialiojo turto perdavimo dienos būklę.

Įsigytas ilgalaikis materialusis turtas už simbolinį mokestį registruojamas ilgalaikio materialiojo turto tikrąja verte, jei tikrąją vertę galima patikimai nustatyti ir kai tas subjektas iki turto perdavimo taikė tikrosios vertės metodą. Jei tikrosios vertės negalima patikimai nustatyti, ilgalaikis materialusis turtas registruojamas simboline vieno lito verte.

Ilgalaikio materialiojo turto nusidėvėjimas skaičiuojamas taikant tiesiogiai proporcingą (tiesinį) metodą pagal ilgalaikio turto nusidėvėjimo (amortizacijos) normatyvus:

|  |  |  |
| --- | --- | --- |
| Eil. Nr. | Turto grupės | Turto nusidėvėjimo normatyvas (metai) |
| 1. | Kapitaliniai mūriniai pastatai | 100 |
| 2. | Pastatai (sienos – iki 2,5 plytos storio, blokų,..) | 75 |
| 3. | Tašytų rąstų pastatai | 40 |
| 4. | Kiti statiniai |  |
| 4.1 | Betoniniai, gelžbetoniai, akmens | 60 |
| 4.2 | Metaliniai | 35 |
| 4.3 | Mediniai ir kiti | 15 |
| 5. | Lengvieji automobiliai | 6 |
| 6. | Medicinos ir apsaugos įranga | 6 |
| 7. | Baldai | 10 |
| 8. | Kompiuteriai ir  jų įranga | 4 |
| 9. | Kopijavimo ir dokumentų dauginimo priemonės | 4 |
| 10. | Ūkinis inventorius | 6 |
| 11. | Kita biuro įranga | 5 |

**Biologinis turtas**

Biologinio turto apskaitos metodai ir taisyklės nustatyti 16-ajame VSAFAS „Biologinis turtas ir mineraliniai ištekliai“.

Pirminio pripažinimo metu biologinis turtas apskaitoje registruojamas tikrąja verte. Finansinėse ataskaitose jis rodomas įsigijimo savikaina atėmus nuvertėjimą.

### Atsargos

Pirminio pripažinimo metu atsargos įvertinamos įsigijimo (pasigaminimo) savikaina, o sudarant finansines ataskaitas – įsigijimo (pasigaminimo) savikaina ar grynąja realizavimo verte, atsižvelgiant į tai, kuri iš jų mažesnė.

Nemokamai gautos atsargos apskaitoje registruojamos grynąja realizavimo verte.

Apskaičiuodama atsargų, sunaudotų teikiant paslaugas, ar parduotų atsargų savikainą, Įstaiga taiko konkrečių kainų įkainojimo metodą.

Atsargų sunaudojimas arba pardavimas apskaitoje registruojamas pagal nuolat apskaitomų atsargų būdą, kai buhalterinėje apskaitoje registruojama kiekviena su atsargų sunaudojimu arba pardavimu susijusi operacija.

Prie atsargų priskiriamas neatiduotas naudoti ūkinis inventorius. Naudojamo inventoriaus apskaita tvarkoma nebalansinėse sąskaitose kiekine ir vertine išraiška.

Finansinis turtas

Finansinis turtas apskaitoje pripažįstamas tik tada, kai yra įvykdomos visos sąlygos, nustatytos 17-ajame VSAFAS „Finansinis turtas ir finansiniai įsipareigojimai”. Pirmą kartą pripažindama finansinį turtą, Įstaiga įvertina jį įsigijimo savikaina.

Investicijos į kontroliuojamus ir asocijuotuosius subjektus, finansinių ataskaitų rinkinyje parodomos taikant nuosavybės metodą.

### 

### Finansavimo sumos

Finansavimo sumos pripažįstamos, kai atitinka 20-ojo VSAFAS nustatytus kriterijus.

Gautos (gautinos) ir panaudotos finansavimo sumos arba jų dalis pripažįstamos finansavimo pajamomis tais laikotarpiais, kuriais patiriamos su finansavimo sumomis susijusios sąnaudos.

### Finansiniai įsipareigojimai

Pirminio pripažinimo metu finansiniai įsipareigojimai įvertinami įsigijimo savikaina. Vėliau šie įsipareigojimai įvertinami:

* 1. ilgalaikiai finansiniai įsipareigojimai – amortizuota savikaina;
  2. trumpalaikiai finansiniai įsipareigojimai – įsigijimo savikaina.

**Atidėjiniai**

Atidėjiniai pripažįstami ir registruojami apskaitoje tada ir tik tada, kai dėl įvykio praeityje Įstaiga turi dabartinę teisinę prievolę ar neatšaukiamąjį pasižadėjimą, ir tikėtina, kad jam įvykdyti bus reikalingi ištekliai, o įsipareigojimo suma gali būti patikimai įvertinta. Jei patenkinamos ne visos šios sąlygos, atidėjiniai nėra pripažįstami.

**Pajamos**

Pajamų apskaitai taikomas kaupimo principas. Finansavimo pajamos pripažįstamos tuo pačiu laikotarpiu, kai yra patiriamos su šiomis pajamomis susijusios sąnaudos.

Pajamos, išskyrus finansavimo pajamas, pripažįstamos, kai tikėtina, jog Įstaiga gaus su sandoriu susijusią ekonominę naudą, kai galima patikimai įvertinti pajamų sumą ir kai galima patikimai įvertinti su pajamų uždirbimu susijusias sąnaudas.

**Sąnaudos**

Sąnaudos apskaitoje pripažįstamos vadovaujantis kaupimo ir palyginamumo principais tuo ataskaitiniu laikotarpiu, kai uždirbamos su jomis susijusios pajamos, neatsižvelgiant į pinigų išleidimo laiką. Tais atvejais, kai per ataskaitinį laikotarpį padarytų išlaidų neįmanoma tiesiogiai susieti su konkrečių pajamų uždirbimu ir jos neduos ekonominės naudos ateinančiais ataskaitiniais laikotarpiais, šios išlaidos pripažįstamos sąnaudomis tą patį laikotarpį, kada buvo patirtos.

Įstaiga kas mėnesį pagal paskutinės mėnesio dienos būklę apskaičiuotas sumas mokėti už kasmetines atostogas pripažįsta sąnaudomis.

### Turto nuvertėjimas

Nuostoliai dėl turto nuvertėjimo apskaitoje pripažįstami pagal nuvertėjimo požymius. Sudarant finansinių ataskaitų rinkinį, nustatoma, ar yra turto nuvertėjimo požymių. Jeigu yra vidinių ar išorinių nuvertėjimo požymių, nustatoma turto atsiperkamoji vertė, kuri palyginama su turto balansine verte.

Pripažinus ilgalaikio materialiojo ar nematerialiojo turto nuvertėjimo nuostolį, perskaičiuojamos būsimiesiems ataskaitiniams laikotarpiams tenkančios turto nusidėvėjimo (amortizacijos) sumos, kad turto nudėvimoji (amortizuojamoji) vertė po nuvertėjimo būtų tolygiai paskirstyta per visą likusį jo naudingo tarnavimo laiką, t. y. nuvertėjimo suma nudėvima per likusį naudingo tarnavimo laiką, mažinant nusidėvėjimo sąnaudas.

### Įvykiai pasibaigus ataskaitiniam laikotarpiui

Įvykiai pasibaigus ataskaitiniam laikotarpiui, kurie suteikia papildomos informacijos apie Įstaigos finansinę padėtį paskutinę ataskaitinio laikotarpio dieną (koreguojantys įvykiai), atsižvelgiant į jų įtakos reikšmę parengtoms finansinėms ataskaitoms, yra parodomi finansinės būklės, veiklos rezultatų ir pinigų srautų ataskaitose. Nekoreguojantys įvykiai, pasibaigus ataskaitiniam laikotarpiui aprašomi aiškinamajame rašte, kai jie yra reikšmingi.

### 

### Tarpusavio užskaitos ir palyginamieji skaičiai

Sudarant finansinių ataskaitų rinkinį, turtas ir įsipareigojimai bei pajamos ir sąnaudos nėra užskaitomos tarpusavyje, išskyrus atvejus, kai konkretus VSAFAS reikalauja būtent tokios užskaitos (pvz. dėl draudiminio įvykio patirtos sąnaudos yra užskaitomos su gauta draudimo išmoka). Palyginamieji skaičiai yra koreguojami, kad atitiktų ataskaitinių metų finansinius rezultatus. Apskaitos principų bei apskaitinių įverčių pasikeitimai, sudarant ataskaitinio laikotarpio finansinių ataskaitų rinkinį, pateikiami aiškinamajame rašte.

### 

### Apskaitos politikos keitimas

Įstaiga pasirinktą apskaitos politiką taiko nuolat arba gana ilgą laiką tam, kad būtų galima palyginti skirtingų ataskaitinių laikotarpių finansines ataskaitas. Tokio palyginimo reikia Įstaigos finansinės būklės, veiklos rezultatų, grynojo turto ir pinigų srautų keitimosi tendencijoms nustatyti. Ūkinių operacijų bei ūkinių įvykių pripažinimo, apskaitos ar dėl jų atsirandančio turto, įsipareigojimų, finansavimo sumų, pajamų ir (arba) sąnaudų vertinimo apskaitoje pakeitimas yra laikomas apskaitos politikos keitimu. Apskaitos politikos keitimas finansinėse ataskaitose parodomas taikant retrospektyvinį būdą, t. y. nauja apskaitos politika taikoma taip, lyg ji visada būtų buvusi naudojama, todėl pakeista apskaitos politika yra pritaikoma ūkinėms operacijoms ir ūkiniams įvykiams nuo jų atsiradimo

### Apskaitinių įverčių keitimas

Apskaitiniai įverčiai yra peržiūrimi tuo atveju, jei pasikeičia aplinkybės, kuriomis buvo remtasi atliekant įvertinimą arba atsiranda papildomos informacijos ar kitų įvykių . Įstaigos apskaitinio įverčio pasikeitimo rezultatas įtraukiamas į tą veiklos rezultatų ataskaitos eilutę, kurioje buvo parodytas pirminis įvertis, nebent pasikeitimas ataskaitiniu laikotarpiu turi įtakos tik finansinės būklės ataskaitos straipsniams. Informacija, susijusi su apskaitinio įverčio pakeitimu, pateikiama aiškinamajame rašte.

**Apskaitos klaidų taisymas**

Ataskaitiniu laikotarpiu gali būti pastebėtos apskaitos klaidos, padarytos praėjusių ataskaitinių laikotarpių finansinėse ataskaitose. Apskaitos klaida laikoma esmine, jei jos vertinė išraiška individualiai arba kartu su kitų to ataskaitinio laikotarpio klaidų vertinėmis išraiškomis yra didesnė nei 0,5 procento per praėjusius finansinius metus gautų finansavimo sumų vertės.

1. **PASTABOS**

**Pastaba Nr. P02.** Pagrindinės veiklos sąnaudos (1 priedas)

Šiame priede pagrindinės veiklos sąnaudos detalizuotos pagal segmentus. Lyginant su 2021 m. bendros sąnaudos padidėjo 2788.3 tūkst.eur. 345.9 tūkst.eur padidėjo darbo užmokesčio ir socialinio draudimo sąnaudos. Tam įtakos turėjo Lietuvos Respublikos valstybės tarnybos įstatymo ir Lietuvos Respublikos valstybės ir savivaldybių įstaigų darbuotojų darbo apmokėjimo įstatymo nuostatos ir minimalios algos pakilimas. Paprasto remonto ir eksploatavimo sąnaudos padidėjo 544.4 tūks. eur. Buvo skirta didesnė suma lėšų iš Kelių direkcijos kelių remontams, iš savivaldybės lėšų atliktas menų mokyklos remontas. 308.2 tūkst.eur padidėjo finansavimo sąnaudos, nes buvo padidintos savivaldybės lėšos vykdomoms visuomeninėms, švietimo ir sporto programoms, gražinama UAB Molėtų švara paimta paskola Molėtų gimnazijos renovacijai. 1484 tūkst. eur padidėjo socialinių išmokų sąnaudos, tam įtakos turėjo Lietuvos Respublikos vyriausybės priimti teisės aktai dėl būsto išlaikymo išlaidų kompensavimo socialiai remtiniems šalies gyventojams.

**Pastaba Nr. P03.** Nematerialus turtas (2 priedas)

Šiame priede detalizuotas nematerialiojo turto vertės pasikeitimas per ataskaitinį laikotarpį.

Nematerialaus turto vertės 2022 metais sumažėjimą dėl infostruktūros atnaujinimui parengtų projektų amortizacijos.

2022 m. gruodžio 31 d. visiškai amortizuoto, tačiau vis dar naudojamo įstaigos veikloje nematerialiojo turto įsigijimo ar pasigaminimo savikaina sudaro 1030747  eur , tai yra  programinė įranga,  projektai, detalieji planai ir kt.

Pagal finansinės nuomos (lizingo) sutartis savivaldybė nematerialiojo turto neturi.

**Pastaba Nr.P04.** Ilgalaikis materialus turtas. (3 priedas).

Šiame priede detalizuotas materialiojo turto vertės pasikeitimas per ataskaitinį laikotarpį.

Ilgalaikio materialiojo turto balansinė vertė padidėjo 3909.1 tūkst.eur.. Nebaigtos statybos vertę daugiausia padidino baseino statybos darbai, infrastruktūros statinių kapitaliniai remonto darbai.

4 priede pateikta informacija apie ilgalaikio materialiojo turto, vertinto tikrąja verte, balansinės vertės pasikeitimą.

5 priede pateikiama valstybei nuosavybės teise priklausančio turto balansinė vertė. Tai Utenos apskrities administracijos perduotas garažas, bei įvairūs hidrotechniniai melioracijos įrenginiai, siurblinės, drenažai, melioracijos grioviai, pylimai, žemė.

2022 m. gruodžio 31 d. visiškai nudėvėto tačiau vis dar naudojamo įstaigos veikloje materialaus ilgalaikio turto įsigijimo ar pasigaminimo savikaina sudaro 7558079 Eur, iš jų:

Pastatai -73731 Eur

Infrastruktūros statiniai – 6548233 Eur,

Kiti statiniai – 257374 Eur;

Transporto priemonės – 152436 Eur,

Mašinos ir įrengimai – 106654 Eur;

Baldai , biuro įranga ir kitas ilgalaikis materialus turtas – 419651 Eur:

Nebenaudojamo veikloje materialiojo turto likutinė vertė 189647 Eur, iš jų:

Gyvenamieji pastatai – 127 Eur.

Negyvenami pastatai – 189520 Eur.

Pagal panaudą valdomas turtas yra apskaitomas užbalansinėse sąskaitose, jo vertė yra 2215452 Eur, kurio didžiąją dalį (1894904 eur) sudaro valstybiniai žemės sklypai.

**Pastaba Nr.P05.** Ilgalaikis finansinis turtas (6 priedas)

Finansinis turtas padidėjo 151 tūkst eur.:

* VšĮ Bendrystės namai nuosavybės dalį sumažinome dėl gauto 7.9 tūkst nuostolio.
* Įvertinus metinius rezultatus ir investavus 240 tūkst. eur 172.2 tūkst eur padidėjo UAB Molėtų vanduo nuosavas kapitalas .
* UAB Molėtų šiluma 2022 m. baigė su 103.7 eur nuostoliu;
* UAB Molėtų švara gavo pelno -18.4 tūkst. eur.
* UAB Molėtų autobusų parkas -4.3 tūkst eur. nuostolio;
* UAB Utenos RAC pelnas 17.3 tūkst eur. įvertinus rezultatą nuosavybės metodo įtaka.

**Pastaba Nr.P06.** Informacija apie kontroliuojamus, asocijuotuosius ir kitus subjektus pateikta 7 priede. 8 priede pateikta Kontroliuojamų akcinių bendrovių ir uždarųjų akcinių bendrovių jungtinė, o 9 priede Kontroliuojamų viešųjų įstaigų finansinės būklės ataskaita.

**Pastaba Nr.P07.** Biologinį turtą sudaro miesto želdiniai. Biologinio turto 2022 m. pirkta ar nurašyta nebuvo (10 priedas).

**Pastaba Nr.P08.** Atsargos. Informacija apie atsargų vertės pasikeitimą per ataskaitinį laikotarpį pagal atsargų grupes pateikta 11 priede. Atsargų likutį sudaro ilgalaikis materialus turtas , skirtas parduoti , ūkinio inventorius ir medžiagos skirtos perduoti. 2022 m. parduotų pastatų balansinė vertė 249.8 tūkst eur.

Užbalansyje apskaitomo turto vertė yra 2795.6 tūkst. eur. iš jų 2235.4 tūkst.eur pagal panaudą gautas turtas, 554.1 tūkst.eur ūkinis inventorius.

**Pastaba Nr.P09.** Informacija apie išankstinius apmokėjimus pateikta 12 priede:

* Išankstiniai apmokėjimai tiekėjams 10.6 tūkst. eur – iš jų 8.7 tūkst AB Energijos skirstymo operatoriuj už naujo vartotojo pajungimą,
* Išankstiniai apmokėjimai VSS pavedimams vykdyti 68.4 tūkst. eur – tai Molėtų įstaigoms perduotos europinių projektų „Kompleksinių paslaugų šeimai prieinamumas“ , „Koordinuotai teikiamos paslaugos mokinimas“ lėšos jų vykdymui;
* Kiti išankstiniai apmokėjimai 10.8 tūkst eur - VšĮ Kaimynystės namai ir VšĮ Skudutiškio akademija perduotas avansas europiniams projektui „Kompleksinių paslaugų šeimai prieinamumas“ vykdyti.
* Kitos ateinančių sąnaudos 6.7 tūkst eur tai spaudos prenumerata, automobilių civilinės atsakomybės ir KASKO draudimas.

**Pastaba Nr.P10.** Per vienerius metus gautinos sumos (13 priedas).

Gautinos sumos už turto naudojimą ir paslaugas 29.9 tūkst. eur yra skolos už turto nuomą, iš jų 28.3 tūkst. eur už valstybinės žemės ir vandens telkinių nuomą, 10.1 tūkst. eur – skolos už komunalinius patarnavimus įstaigų ir įmonių, vykdančų veiklą savivaldybės patalpose.

Sukauptos gautinos sumos iš biudžeto 1110.4 tūkst. eur. :

1. Sukauptiems atostoginiams su sodra 184.8 tūkst eur;
2. Kitos sukauptos finansavimo pajamos 655.5 tūkst. Eur;
3. Sukauptos pajamos už parduotus butus 221.9 tūkst. eur;
4. Sukauptos pajamos už patalpų nuomą 48.3 tūkst. eur;

**Pastaba Nr. P11.** Pinigų likutis banko sąskaitose 2022 m. gruodžio 31 dienai buvo 42.2 tūkst eur. iš jų 9 tūkst. eur rangovų garantai ir pirkimus užtikrinantys užstatai, 2.9 tūkst eur paramos lėšos, 30.3 tūkst. eur – pervestos lėšos europinių projektų vykdymui ( 14 priedas).

**Pastaba Nr. P12.** Finansavimo sumų likutis 2022 m. gruodžio 31 d. 45723.5 tūkst. eur. Informacija apie finansavimo sumas pagal šaltinį, tikslinę paskirtį ir jų pokyčiai per ataskaitinį laikotarpį pateikta 15 priede.

Finansavimo sumų likučiai pateikti 16 priede.

**Pastaba Nr. P13.** Finansiniai įsipareigojimai (17 priedas).

**-**Savivaldybės nuosavybės teise valdomų gyvenamųjų patalpų renovacijai skirto lengvatinio kredito projektui įgyvendinti Europos Sąjungos fondų lėšomis ir palūkanų įmokas apmoka LR aplinkos ministerijos Aplinkos projektų valdymo agentūra ir Daugiabučių namų modernizavimo fondas. Pagaldaugiabučių namų renovaciją vykdančio administratoriaus apskaičiuotą kredito ir palūkanų įmokų, tenkančių kiekvienai savivaldybės gyvenamajai patalpai, mokėjimo grafiką buvo užregistruota 2022 m. dalis 68.5 tūkst eur paskolos, tenkančios savivaldybės gyvenamojo būsto renovacijai ir 27.8 tūkst eur iškelta į einamųjų metų dalį.

**Pastaba Nr.P17.** Informacija apie kai kurias mokėtinas sumas pateikta 18 priede.

Tiekėjams mokėtinos sumos 159.3 tūkst Eur , iš jų 64. 9 tūkst.eur gruodžio mėnesio skolos už komunalines paslaugas , 62.1 tūkst.eur. skola UAB Eikos statyba už baseino renovacijos darbus.

Sukauptos atostoginių sąnaudos 184.8 tūkst eur, iš jų Sodros mokesčiai 2.8 tūkst eur.

Kitos sukauptos mokėtinos sumos 316.8 tūkst eur, iš jų 284.2 tūkst. eur pagal VIPA sutartis priskaityta gražintina dotacija, likusi suma pagal valstybinės mokesčių inspekcijos pažymą priskaityta suma už žemės nuomą.

Kitos mokėtinos 9 tūkst. eur. tai rangovų garantai , kurie bus grąžinti įvykdžius įsipareigojimus.

**Pastaba Nr.P18.** Nuosavybės metodo įtaka sumažėjo 163.7 tūkst. eur, įvertinus kontroliuojamų subjektų 2022 m veiklos rezultatus.

**Pastaba Nr.P20.** Komunalinių paslaugų ir ryšių sąnaudos. Ataskaitinio laikotarpio komunalinių paslaugų ir ryšių sąnaudas sudaro :

|  |  |  |  |
| --- | --- | --- | --- |
| Eil. Nr. | Sąnaudos | Paskutinė ataskaitinio  laikotarpio diena (Eur) | Paskutinė praėjusio ataskaitinio  laikotarpio diena (Eur) |
| 1. | Šildymo | 26703 | 19245 |
| 2. | Elektros energijos | 28773 | 22001 |
| 3. | Vandentiekio ir kanalizacijos | 4990 | 3897 |
| 4. | Ryšių paslaugų | 1283 | 6253 |
| 5. | Kitų komunalinių paslaugų (Miesto ir seniūnijų sanitarija) | 937891 | 790544 |
|  | **IŠ VISO:** | **999639** | **841940** |

**Pastaba Nr.P21** Kitos veiklos pajamos 397.8 tūkst.eur detalizuotos 19 priede. Kitas pajamas 102.5 tūkst. eur sudaro valstybės ir savivaldybės rinkliavų, delspinigių ir draudimo pajamos.182.8 tūkst.eur nuomos pajamas sudaro valstybinės žemės, gyvenamųjų ir negyvenamųjų patalpų nuoma.

**Pastaba Nr. P22.** Darbo užmokesčio ir socialinio draudimo sąnaudos (20 priedas). Įstaigos etatų sąraše nurodytiems darbuotojams ataskaitinį laikotarpį pripažinta 2700.2 tūkst.eur darbo užmokesčio sąnaudų.

**Pastaba Nr. P23.** Savivaldybės nuosavybės teise valdomų gyvenamųjų patalpų renovacijai skirto lengvatinio kredito projektui įgyvendinti Europos Sąjungos fondų lėšomis palūkanų įmokas apmoka LR aplinkos ministerijos Aplinkos projektų valdymo agentūra ir Daugiabučių namų modernizavimo fondas. Pagaldaugiabučių namų renovaciją vykdančio administratoriaus apskaičiuotą kredito ir palūkanų įmokų, tenkančių kiekvienai savivaldybės gyvenamajai patalpai, mokėjimo grafiką, palūkanos apskaitomos savivaldybės administracijos balanse (21 priedas).

**Pastaba Nr. P24. Finansinė rizika** (22 priedas)Bendra administracijos įsipareigojimų suma 1578.1 tūkst eur.

**Pastaba Nr.25.** Informacija apiegautą ir panaudotą paramą pateikta 23 ir 24 prieduose. 2022 m buvo gauta 26.9 tūkst.eur paramos, iš jų už 17972 eur buvo nupirkta įvairių prekių ir maisto produktų, kurie buvo išsiųsti į Ukrainą kaip humanitarinė pagalba nuo karo nukentėjusiems gyventojams. 6000 eur buvo skirti Giedraičių seniūnijai įsigyti traktoriui.

PRIDEDAMA.

1. priedas. Ataskaitinio laikotarpio informacija pagal veiklos segmentus, 1 lapas.
2. priedas. Informacija apie nematerialaus turto balansinės vertės pasikeitimą, 2 lapai;
3. priedas. Ilgalaikio materialiojo turto balansinės vertės pasikeitimas per ataskaitinį laikotarpį, 2 lapai;
4. priedas. Informacija apie ilgalaikio materialiojo turto, vertinamo tikrąja verte, balansinės vertės pasikeitimą, 2 lapai;
5. priedas. Informacija apie Valstybei nuosavybės teise priklausančio, savivaldybės patikėjimo teise valdomo materialiojo turto balansinę vertę, 1 lapas;
6. priedas. Informacija apie ilgalaikį finansinį turtą, 1 lapas;
7. priedas. Informacija apie kontroliuojamus, asocijuotuosius ir kitus subjektus, 2 lapas;
8. priedas. Kontroliuojamų akcinių ir uždarųjų akcinių bendrovių jungtinė finansinės būklės ataskaita (balansas), 1 lapas;
9. priedas. Kontroliuojamų viešųjų įstaigų jungtinė finansinės būklės ataskaita (balansas), 1 lapas;
10. priedas. Biologinio turto vertės pasikeitimas per ataskaitinį laikotarpį, 1 lapas;
11. priedas. Atsargų vertės pasikeitimas per ataskaitinį laikotarpį, 1 lapas;
12. priedas. Informacija apie išankstinius apmokėjimus, 1 lapas;
13. priedas. Informacija apie per vienus metus gautinas sumas, 1 lapas;
14. priedas. Informacija apie pinigus ir pinigų ekvivalentus, 1 lapas;
15. priedas. Finansavimo sumos pagal šaltinį, tikslinę paskirtį ir jų pokyčiai per ataskaitinį laikotarpį, 2 lapai;
16. priedas. Finansavimo sumų likučiai, 1 lapas;
17. priedas. Finansiniai įsipareigojimai, 1 lapas;
18. priedas. Trumpalaikės mokėtinos sumos, 1 lapas;
19. priedas. Kitos pagrindinės veiklos pajamos ir kitos pajamos, 1 lapas;
20. priedas. Darbo užmokesčio ir socialinio draudimo sąnaudos, 1 lapas;
21. priedas. Finansinės ir investicinės veiklos pajamos ir sąnaudos, 1 lapas;
22. priedas. Informacija apie įsipareigojimų dalį, 1 lapas;
23. Priedas. Informacija apie per ataskaitinį laikotarpį gautą finansinę ir nefinansinę paramą, 1 lapas;
24. Priedas. Informacija apie paramos panaudojimą per ataskaitinį laikotarpį, 1 lapas.

Administracijos direktorius Sigitas Žvinys

Finansinės apskaitos skyriaus vedėja Ramunė Vidžiūnienė